Kjell Erling Bardal

Kjell Erling Bardal (født 1951 i Sandnessjøen) er en norsk forfatter. Bardal vokste opp i Sandnessjøen, og har bodd i Brønnøysund og Mosjøen. Han flyttet tilbake til Sandnessjøen, der han etter hvert jobbet som regnskapsleder i Alstahaug kommune. Han skrev lenge på en roman, men ikke før han ble pensjonist i 2014 gikk han helhjertet inn for å ferdigstille den. Og senere i 2014 kom Et blått sjal av bly.«Kriminelt poetisk»; Helgelands Blad, 12.12.2014 Handlingen i boken tar utgangspunkt i Rigel-katastrofen, bombingen av blant annet to fangeskip på Helgelandskysten under 2. verdenskrig, men forfatteren dikter inn en skatt om bord i det senkede skipet MS «Rigel», og handlingen foregår i vår tid.«Krim-debuterer»; Brønnøysunds Avis, 23.12.2014

 Bibliografi 
 Et blått sjal av bly – kriminalroman, Fair forlag, 2014
 Portåpneren – kriminalroman, Fair forlag, 2018
 Cafe Tivoli – kriminalroman, Fair forlag, 2023

 Referanser 

Kategori:Personer fra Alstahaug kommune
Kategori:Norske romanforfattere
Kategori:Fødsler i 1951